വിദ്യാശ്രീ പദ്ധതി കേടുവന്ന ലാപ്ടോപ്പുകള് തിരിച്ചെടുക്കുമെന്ന് ധനമന്ത്രി തിരുവനന്തപുരം: വിദ്യാശ്രീ പദ്ധതി പ്രകാരം വിദ്യാര്ഥികള്ക്ക് നല്കിയ ലാപ്ടോപ്പുകളില് കേടുവന്നവ തിരിച്ചെടുക്കാന് നിര്ദേശം നല്കിയിട്ടുണ്ടെന്ന് ധനമന്ത്രി കെ എന് ബാലഗോപാല് അറിയിച്ചു. വിതരണത്തില് താമതാമസം വരുത്തിയ കമ്ബനികള്ക്കെതിരെ കര്ശന നടപടിക്കും നിര്ദേശം നല്കി. ലാപ്ടോപ് വാങ്ങാന് കെ എസ് എഫ് ഇ വഴി വായ്പ എടുത്തവരില് നിന്ന് പിഴ പലിശ ഈടാക്കാന് പാടില്ലെന്ന നിര്ദേശവും നല്കിയിട്ടുണ്ടെന്ന് മന്ത്രി നിയമസഭയെ രേഖാമൂലം അറിയിച്ചു. സ്റ്റാര്ട്ട് അപ് സംരംഭമായ കൊക്കോണിക്സിന്റെ 461 ലാപ്ടോപ്പുകള് മാറ്റി നല്കിയിട്ടുണ്ട്. അമ്ബത്തിയേഴ് കംപ്യൂട്ടറുകളുടെ പ്രശ്നം ഇനി പരിഹരിക്കേണ്ടതായുണ്ട്. കൊക്കോണിക്സിന്റെ ലാപ്ടോപ്പുകള് ഓണ് ആകുന്നില്ലെന്ന പരാതി വ്യാപകമായിരുന്നു. പലര്ക്കും കംപ്യൂട്ടര് ഉപയോഗിക്കാന് കഴിയുന്നില്ലെന്ന വാര്ത്ത ഏഷ്യാനെറ്റ് ന്യൂസ് റിപ്പോര്ട്ട് ചെയ്യുകയും ചെയ്തിരുന്നു. ഇതിന്റെ കൂടി പശ്ചാത്തലത്തില് കേടായ കംപ്യൂട്ടറുകള് തിരിച്ചെടുക്കാന് നിര്ദേശം നല്കുകയായിരുന്നു. അതേസമയം പവര് സ്വിച്ചിന് മാത്രമാണ് പ്രശ്നമെന്നും ലാപ്ടോപ്പുകള് മാറ്റി നല്കുമെന്നും കൊക്കോണിക്സ് കമ്ബനി അറിയിച്ചിരുന്നു. 2130 ലാപ്ടോപ്പുകളാണ് കമ്ബനി ആകെ വിതരണം ചെയ്തത്. കൊവിഡ് മഹാമാരിയുടെ രണ്ടാംവരവിന്റെ ഈ കാലത്ത്, എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹ്യ അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് ഏഷ്യാനെറ്റ് ന്യൂസ് അഭ്യര്ത്ഥിക്കുന്നു. ഒന്നിച്ച് നിന്നാല് നമുക്കീ മഹാമാരിയെ തോല്പ്പിക്കാനാവും. BreakTheChain ANCares IndiaFightsCorona